Viborger Samler, 1848-09-21
I Paris have allerede 5 Choleratilfælde viist sig Tydskland. Frankfurt, den 12te Septbr. J samme Dags Møde aflagde Stedmann Beretning i den combinerede Comites Navn om sammes Arbeider betræffende den imellem Preussen og Danmark afsluttede Vaabenstilstand. Beretningen var færdig. Af de 21 Medlemmer, der indfandt sig i det sidste Møde, havde ti udtalt sig for at ratificere Overeenskomsten, men derimod havde elleve erklæret sig imod Ratificationen. For Majoriteteten er Wurm, for Minoriteten Stedmann Referent, Claussen bemærkede, at endnu et Medlem af ComiteenHofken havde tiltraadt Majoriteten, saa at Forholdet nu stod 12 til 10. Lindenau erklærede, at han hverken havde sluttet sig til Majoriteten eller Minoriteten; han vilde stille et selvstændigt Andragende. De fremsendte Beretninger oplæstes. Til Majoriteten høre iblandt Andre: Arndt, Blum, Claussen, Cucumus, Dahlmann, Esmarch, Hofken, Hans Raumer, Stengel og Wurm; til Minoriteten derimod, Duncker, Flottwell, Max v. Gagern, Mayern, Stedmann, Würth, Zachariæ og Zenetti. Den endelige Discussion udsattes indtil den 14de September. a Majoriteten andrager: "J Betragtning af, at den under 26de Aug. i Malmø afsluttede Vaabenstilstand, paa Grund af de i sammes 7de og 9de Artikel, i den 5te Separat artikel og de tvende Tillægsartikler indeholdte Bestemmelser, krænker væsentlige Selvstændighedsrettigheder, der ved Nationalforsamlingens Beslutninger ere hjemlede alle de i denne Forsamling repræsenterede Stammer; i Betragtning af, at den af Kronen Preussen til Malm sendte Underhandler i væsentlige Puncter har overskredet de ham af den tydske Centralmagt tildeelte Fuldmagter, navnlig med Hensyn til Vaabenstilstandens Vedvaren, Adskillelsen af de slesvigske Tropper fra de holsteenske, de i Hertugdømmerne bestaaende Love og Personalet af den provisoriske Regjering, der skal dannes for de tvende Hertugdømmer, ikke mindre med Hensyn til Hertugdømmet Lauenburgs Stilling under Vaabenstilstanden; i Betragtning af, at Udførelsen af flere politiske Puncter i Malmøe-Overeenskomsten, paa Grund af den slesv. holst. Landforsamlings eenstemmige Væggring at efterkomme disse, er bleven ugjørlig medens det derimod synes gjørligt og ønskeligt at bane Veien (anzubahnen) til en Vaabenhvile, der har til Formaal hurtige Fredsunderhandlinger: beslutter Nationalforsamlingen, at Malmøervaabenstilstanden af 26de August ikke antages (nicht genehmigt) af den tydske Nationalforsamling, samt at Rigsministeriet opfordres til at gribe de til Fortsættelse af Krigen nødvendige Forholdsregler, saafremt den danske Regjering ikke skulde finde sig beredvillig til at aabne Fredsunderhandlinger med Centralmagten for den tydske Forbundsstat." Minoritetens Beretning derimod lyder: "Med Hensyn til en ved den kgl. preussiske Regjering bevirket (vermittelte) Erklæring fra den danske Regjering om at den danske Regjering renoncerer paa Grev Carl af Moltkes Jndtrædelse i den interimistiske Regjering for Hertugdømmerne Slesvig=Holsten og beredvillig indgaaer paa Modificationer og Concessioner, der synes ønskelige for Hertugdommernes Rolighed; i den Forudsætning, at den danske Regjerings Erklæring ogsaa er at forstaae for Hertugdommet Lauenborg; i den Forudsætning, at de omtalte Tilsagn ved den tydske Centralmagts Mægling ufortøvet ville gaae i Opfyldelse, beslutter Nationalforsamlingen: 1) at Vaabenstilstanden af 26de Aug. d. A. fra dennes Side ikke videre udsættes (beanstandet werde), og 2) at Fredsunderhandlingerne med Danmark directe og ufortøvet ere at aabne af den provisoriske Centralmagt."